
Sülysáp Nagyközség Önkormányzata

Döntés módja: nyílt szavazás, egyszerű szótöbbség

E L Ő T E R J E S Z T É S

Sülysáp Nagyközség Önkormányzata Képviselő-testületének

2012. június 14-én tartandó munkaterv szerinti ülésére

5. napirendhez

Tárgy:
Nagy Ferenc kérelme a Vasút utcai majorságába tartozó területek övezeti besorolásának módosítása iránt
Tisztelt Képviselő-testület!

Nagy Ferenc mezőgazdasági vállalkozó (lakcíme: 2241 Sülysáp, Vasút u. 13.) azza a kérelemmel fordult a Képviselő-testülethez, hogy módosítsa a Vasút utcai majorságába tartozó terület (033/20, 033/23, 033/24, 033/152-154 hrsz.) övezeti besolrolását oly módon, hogy azon egy állattartó telep és a hozzá kapcsolódó infrastruktúra létrehozása lehetséges legyen, mivel Sülysáp Nagyközség Helyi Épyítési Szabályzata a jelenlegi Gksz-2 besorolásra tekintettel ezt nem teszi lehetővé, sőt kifejezetten tiltja.
Kérelmét – mely részletesen a mellékletben olvasható – a következőkkel támasztotta alá:
1. A szóban forgó terület a rendszerváltást megelőzően a Monori ÁG szarvasmarha telepeként működött közel 500 db növendék szarvasmarhával. 

2. Nagy Ferenc az általa folytatott növénytermesztői tevékenységet részben hosszú távon (16 éve) bérelt állami földeken végzi, amelyek szerződései a múlt évben lejártak. Bár a Nemzeti Földalapkezelő Szervezet pályázata nyomán a földek további, 20 évre szóló hasznosítási jogát ismételten elnyerte, ennek feltétele a növénytermesztéssel párhuzamos állattartási tevékenység folytatása. A terület méretéből adódóan 200-250 db hízó marha és vemhes üsző tartását jelenti.
Tájékoztatása szerint a telepi technológiai tárgyi feltételrendszere, az ehhez kapcsolódó magas színvonalú munkafegyelem, a szigorú szakhatósági előírások garanciát adnak arra, hogy a tevékenység ne zavarja a légvonalban 900 m-re élők életét, sőt a parkosított környezet kifejezetten pozitív színfoltja lesz Sülysáp mezőgazdasági arculatának. 
Mindezek alapján a kérelmet támogatandónak ítéljük, és az alábbi határozati javaslat elfogadását javasoljuk:
…/2012. (V. 17.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 8. § (1) bekezdése alapján a következő nyilatkozatot teszi:
1./ Nagy Ferenc 2241 Sülysáp, Vasút u. 13. szám alatti lakos, mezőgazdasági vállalkozó állattartó telep létesítésére irányuló projektjét támogatja, ennek értelmében hozzájárul a településrendezési terv szükséges – az önkormányzattal egyeztetett – módosításához;

2./ Az önkormányzat elősegíti és a szükséges mértékben közreműködik a rendezési terv módosításának lebonyolításában, azonban annak költségeit teljes egészében a vállalkozónak kell viselnie.
3./ Felkéri és felhatalmazza a polgármestert a szükséges intézkedések megtételére. 

Határidő: azonnal
Felelős: polgármester
Sülysáp, 2012. június 8.

Horinka László s.k.

